Nechce vám firma vyplatiť mzdu či peniaze za pracovný úraz? Dostali ste výpoveď a neviete sa domôcť odstupného? Ak máte špeciálne poistenie, pri problémoch v práci vám môže pomôcť právnik.
V ostatnom čase rastie medzi ľuďmi záujem o poistenie právnej ochrany. "V prípade, ak má klient právny problém alebo spor, poskytujeme poistné plnenie v podobe právneho poradenstva, zastupovania alebo úhrady nákladov, ktoré sú vynaložené na riešenie tohto právneho problému – náklady na advokáta, súdne alebo obdobné konanie," vysvetľuje Ilja Sulík, vedúci úseku likvidácie poistných udalostí D.A.S. poisťovne právnej ochrany.